OpenLLM-France/wikimedia huggingface dataset:
# Büyükçekmece

Büyükçekmece és un gran districte de la província d'Istanbul, Turquia, situat en la part europea de la província.

## Història

El territori que envolta l'entrant de la Mar de Màrmara ha estat poblat, abandonat i repoblat al llarg de la història segons passaven exèrcits per la costa d'Istanbul. Es creu que és l'emplaçament de la colònia grega coneguda com a Athyra. L'arquitecte otomà Mimar Sinan va construir un pont per creuar la desembocadura de l'entrant; a més, existeixen ruïnes de fondes i caravanseralls, la qual cosa demostra que era un lloc on la gent parava quan viatjava a Europa. A començaments del període otomà, es tractava d'una zona forestal i agrícola, però a poc a poc la van anar ocupant pobladors procedents dels Balcans i el Caucas.
Durant els primers anys de la República, continuava sent molt rural, amb cases de camp, terres agrícoles i, al costat del mar, les cases d'estiueig dels habitants d'Istanbul. Era una zona molt popular durant els caps de setmana, per les seves platges de sorra i, fins als anys 1970, les famílies anaven a Büyükçekmece a pescar o passar un dia a la platja.

## Büyükçekmece en l'actualitat

El districte de Büyükçekmece inclou una extensa zona interior, part de la qual continua sent rural.
En el centre de la ciutat de Büyükçekmece, hi ha jardins a la costa, parcs infantils i àrees de pícnic. Aquí arriben visitants des d'Istanbul, especialment de les zones properes com Avcılar.
Des dels anys 1950, s'ha industrialitzat i s'han construït nombrosos edificis residencials. La població està constituïda majoritàriament per immigrants d'Anatòlia. En l'actualitat, l'entrant i la Mar de Mármara estan molt contaminats.
El llac Büyükçekmece estava connectat al mar fins que es va construir la presa per proporcionar aigua dolça a Istanbul.

## Ciutats agermanades

* Gelsenkirchen, Alemanya (des de 2004).
* Salta, Argentina (des de 2000).
* Estocolm Suècia
* Lapatos RTXN
* Vlorë Albània
* Frankfurt Alemanya 2004
* Gorna Oryahovitsa Bulgària
* Pavel Banya Bulgària
* Mamuša Kosovo
* Skopje Macedònia
* Ramat Gan Israel
* Burayo Etiòpia

## Mahalleler

19 Mayıs · Ahmediye · Alkent 2000 · Atatürk · Bahçelievler · Batıköy · Celaliye · Cumhuriyet · Çakmaklı · Dizdariye · Fatih · Güzelce · Hürriyet
# Branson West

Branson West és una població dels Estats Units a l'estat de Missouri. Segons el cens del 2000 tenia 408 habitants.

## Demografia

Segons el cens del 2000, Branson West tenia 408 habitants, 136 habitatges, i 107 famílies. La densitat de població era de 84,2 habitants per km².
Dels 136 habitatges en un 41,2% hi vivien nens de menys de 18 anys, en un 60,3% hi vivien parelles casades, en un 12,5% dones solteres, i en un 21,3% no eren unitats familiars. En el 15,4% dels habitatges hi vivien persones soles el 2,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3 i el nombre mitjà de persones que vivien en cada família era de 3,31.
Per edats la població es repartia de la següent manera: un 31,9% tenia menys de 18 anys, un 9,6% entre 18 i 24, un 30,6% entre 25 i 44, un 19,4% de 45 a 60 i un 8,6% 65 anys o més.
L'edat mediana era de 31 anys. Per cada 100 dones de 18 o més anys hi havia 101,4 homes.
La renda mediana per habitatge era de 31.250 $ i la renda mediana per família de 30.313 $. Els homes tenien una renda mediana de 20.179 $ mentre que les dones 17.188 $. La renda per capita de la població era de 12.326 $. Entorn del 9,3% de les famílies i el 12,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Branson West». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Branson West». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Morsbronn-les-Bains

Morsbronn-les-Bains (en alsacià Morschbrunn) és un municipi francès, situat a la regió del Gran Est, al departament del Baix Rin. L'any 1999 tenia 522 habitants.
Forma part del cantó de Reichshoffen, del districte de Haguenau-Wissembourg i de la Comunitat de comunes Sauer-Pechelbronn.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 511 | 514 | 541 | 540 | 585 | 522 |

## Administració

Llista d'alcaldes :
| Període | Identitat | Partit |
| 2001- | Dominique Prevot | |
# Héctor De Bourgoing

Héctor De Bourgoing (23 de juliol de 1934 - 24 de gener de 1993) fou un futbolista franco-argentí.

## Selecció de França

Va formar part de l'equip francès a la Copa del Món de 1966. Prèviament havia estat internacional amb l'Argentina.

## Palmarès
### River Plate

* Lliga argentina de futbol: 1957

## Referències

* ↑ Profile on French federation official site (francès)
* ↑ «Players Appearing for Two or More Countries». RSSSF. Arxivat de l'original el 3 agost 2008. [Consulta: 10 juliol 2014].
# 1008

El 1008 (MVIII) fou un any de traspàs començat en dijous del calendari julià.

## Esdeveniments

* Guerra civil a l'Àndalus.
* L'Abat Oliba mana al monestir de Ripoll.

## Referències

* ↑ «Al-Andalus | Facts, History, & Maps» (en anglès). Britannica. [Consulta: 28 gener 2024].
* ↑ «Abat Oliba». Web. Generalitat de Catalunya. Romànic Obert. Arxivat de l'original el 1 de febrer 2014. [Consulta: 18 gener 2014].
# Foveon X3

El Foveon X3 és un sensor CMOS d'imatge, de la marca Foveon, format per tres capes apilades verticalment: cada element de la matriu del sensor està format per tres capes cadascuna de les quals és sensible a un els colors primaris (Model de color RGB).

## Principi de funcionament

Cadascuna de les diferents longituds d'ona dels colors primaris s'absorbeixen en diferents capes, ja que les ones més llargues (vermelles) tenen una major profunditat de penetració en el silici que les més curtes (blaus). Mitjançant l'ús d'un filtre que bloqueja la llum infraroja s'aconsegueix en les capes del sensor una sensibilitat al color similar a la dels cons de l'ull humà. A la pel·lícula fotogràfica de color es fa servir el mateix principi, que també fa servir diferents capes sensibles al color, unes sobre altres.

## En comparació altres sensors

Habitualment s'utilitzen sensors CMOS o CCD amb una màscara de Bayer, de manera que un píxel de colors forma amb 4 elements sensors adjacents que reben diferents tons i que després s'interpolen. En canvi en el sensor Foveon X3, cada element sensor rep la informació completa del color. Per això la resolució és més gran que en els sensors convencionals a igual nombre de píxels.
El sensor Foveon X3 és diferent en la forma d'apilar els sensors vermell, verd i blau, ja que el fa un sobre l'altre en lloc de col·locar banda a banda com és el cas del filtre Bayer. Això vol dir que, en lloc de limitar-se a un component de color, cada element del sensor pot resoldre tot un color suprimint la interpolació de les dades de color.
Una propietat interessant del Foveon X3 és que un major percentatge dels fotons que entren a la cambra seran detectats per l'un fotosensor, en principi ho seran gairebé tots davant el terç que amb els altres sensors Bayer.
Resulta també interessant el fet teòric que mentre els sensors CCD i CMOS de filtre Bayer tenen una major resolució de luminància que de color (capten millor els matisos d'il·luminació que de color), en el xip Foveon X3 les dues resolucions són teòricament iguals.
Altres avantatges del sensor Foveon X3 són la reducció d'artefactes, l'obtenció d'un color més real i un detallat de textures més ajustat. Com desavantatge té una alta producció de soroll en fotografies d'exposicions llargues.

## Aplicacions

A principis de l'any 2010 les úniques càmeres fotogràfiques que equipen el sensor Foveon X3 són les Sigma SD14 rèflex i les compactes Sigma DP1 i DP2. El setembre de 2008 Sigma anunciar el desenvolupament del model SD15, que succeirà al SD14 però que també equipara sensor Foveon X3.

## Vegeu també

* Sensor BSI
* Format del sensor d'imatge
* Factor de distància focal
* Fotografia digital
* Filtre RGBE
* Filtre CYGM
* Càmera digital
* Mosaic filtre de color
* Sensor d'imatge

## Enllaços externs

* Pàgina de tecnologia Foveon X3 (anglès)
* Pàgina de píxels de Foveon X3 (anglès)
# Formigueret d'espatlles grogues

El formigueret d'espatlles grogues (Euchrepomis sharpei) és una espècie d'ocell de la família dels tamnofílids (Thamnophilidae).

## Hàbitat i distribució

Habita la selva pluvial dels Andes al sud-est de Perú i oest de Bolívia.

## Referències

* ↑ «Formigueret d'espatlles grogues». Cercaterm. TERMCAT, Centre de Terminologia. Rev. 10/05/2021(català)
# Formigueret de Behn

El formigueret de Behn (Myrmotherula behni) és una espècie d'ocell de la família dels tamnofílids (Thamnophilidae).

## Hàbitat i distribució

Habita la selva pluvial de les muntanyes del sud-est de Colòmbia, Pantepui del sud de Veneçuela, Guyana i nord-oest del Brasil.

## Referències

* ↑ «Formigueret de Behn». Cercaterm. TERMCAT, Centre de Terminologia. Rev. 10/05/2021(català)
# Formigueret d'aiguamoll

El formigueret d'aiguamoll (Formicivora acutirostris) és una espècie d'ocell de la família dels tamnofílids (Thamnophilidae).

## Hàbitat i distribució

Habita zones boscoses del sud-est del Brasil.

## Taxonomia

Descrit en època recent va ser ubicat al gènere monotípic Stymphalornis Bornschein, Reinert et Teixeira, 1995, fins que estudis posteriors van propiciar l'inclussió al gènere Formicivora Alguns autors han considerat la població a l'est de São Paulo una espècie de ple dret:
* Formicivora paludicola Buzzetti, Belmonte-Lopes, Reinert, Silveira et Bornschein, 2013 - formigueret de São Paulo

## Referències

* ↑ «Formigueret d'aiguamoll». Cercaterm. TERMCAT, Centre de Terminologia. Rev. 10/05/2021(català)
* ↑ MR Bornschein, BL Reinert et DM Teixeira. 1995. «Um novo Formicariidae do Sul do Brasil (Aves, Passeriformes)». Publicação Técnico-Científica do Instituto Iguaçu de Pesquisa y Preservação Ambiental. 1p 11-13.
* ↑ Gonzaga LP. 2001. Análise filogenética do gênero Formicivora Swainson, 1825 (Aves: Passeriformes: Thamnophilidae) baseada em caracteres morfológicos e vocais. PhD dissertation, Universidade Federal do Rio de Janeiro, Rio de Janeiro.
* ↑ J del Hoyo, NJ Collar, DA Christie, A Elliott, LDC Fishpool, P Boesman et GM Kirwan. 2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge
# Força central

Una força central és una força que està dirigida al llarg d'una recta radial a un centre fix i la magnitud de la qual només depèn de la coordenada radial $r$:
    $\mathbf {F} =F(r){\hat {\mathbf {r} }}$
on ${\hat {\mathbf {r} }}$ és un vector unitari dirigit radialment des de l'origen.
El vector força és sempre paral·lel al vector posició. L'origen creador de la força s'anomena centre del moviment.

## Propietats

Una força central és sempre una força conservativa. Les forces conservatives no depenen del temps i satisfan que el seu rotacional és nul. Es poden expressar com el gradient del seu potencial amb el signe canviat:
    $\nabla \times \mathbf {F} (\mathbf {r} )=0$
    $\mathbf {F} (\mathbf {r} )=-\mathbf {\nabla } V(\mathbf {r} )$
En els camps de forces centrals el moment angular es conserva:
    $\mathbf {L} =\mathbf {r} \times m\mathbf {\dot {r}} ={\mbox{const}}$
Això és degut al fet que el moment de forces és nul ($\mathbf {\mathbf {\tau } } =\mathbf {r} \times \mathbf {F} =0$), ja que el vector força és sempre paral·lel al de posició. Com a conseqüència, el cos sotmès a la força es mou en un pla.
Si el moment angular és nul, el cos descriu un moviment rectilini amb acceleració no constant a través de la recta que l'uneix a l'origen.

## Exemples

Els casos més familiars de forces centrals són les forces de la gravetat i l'electroestàtica. Ambdós són exemples de forces proporcionals a l'invers del quadrat de la distància: $F(r)\propto 1/r^{2}$. Un altre exemple és l'oscil·lador harmònic, on $F(r)\propto r$ i és de signe negatiu.
El teorema de Bertrand demostra que les forces del tipus $F(r)=-k/r^{2}$ i $F(r)=-kr$ són les úniques forces centrals que produeixen òrbites tancades estables.

## Referències

* ↑ Raymond A. Serway; John W. Jewett. Cengage Learning Editores. Física para ciencias e ingenierías (en castellà). 1. 6ª, 2005, p. 403. ISBN 9789706864239.
* ↑ Anthony Bedford; Wallace Fowler. Pearson Educación. Mecánica para ingeniería: dinámica (en castellà). 1, 2000, p. 210. ISBN 9789684444713.
* ↑ «Fuerza central y conservativa» (en castellà). Curso Interactivo de Física en Internet. [Consulta: 8 gener 2010].
* ↑ Goldstein, Herbert. Addison Wesley. Classical Mechanics (en anglès). 3ª edició, 2002, p. 89-92. ISBN 9780201657029 [Consulta: 18 juny 2010].
# Francisco Bañeres Santos

Francisco Bañeres Santos (Tortosa, 1959) és un jurista i fiscal català, fiscal superior de Catalunya des de 2018. També exerceix de professor associat a la Facultat de Dret de la Universitat de Barcelona.
Va estudiar dret a la Universitat de Barcelona i es va incorporar al cos de fiscals per oposició oberta i destinat a Las Palmas de Gran Canaria. L'any 1995 es va incorporar a la secció de delictes econòmics de la Fiscalia de Barcelona, creada dos anys abans pel fiscal Carlos Jiménez Villarejo.
Posteriorment va estar al capdavant de la Fiscalia de Delictes Econòmics de Barcelona des d'on va començar la investigació del Cas Palau (assumit després per la fiscalia anticorrupció) o el cas contra Leo Messi.
Va ser tinent fiscal de la Fiscalia Superior de Catalunya de 2013 a 2018. El 2018 va prendre possessió del càrrec de fiscal superior de Catalunya, que mantenia provisionalment des de la mort del seu predecessor José Maria Romero de Tejada.

## Referències

* ↑ «¿Deportista de élite, gran empresario? Malos tiempos para porfiar con Hacienda». Economiadigital (ed. general).
* ↑ Expansion.com. «"Si hay más 'casos Millet' ya los investigaremos" - Expansión.com». [Consulta: 27 novembre 2017].
* ↑ ABC. «Francisco Bañeres se impone a Rodríguez Sol como teniente fiscal de Cataluña - ABC.es - Noticias Agencias» (en castellà). [Consulta: 27 novembre 2017].
* ↑ García, Jesús «Francisco Bañeres, nombrado ‘número dos' de la fiscalía catalana» (en castellà). EL PAÍS, 09-11-2013.
* ↑ «BOE.es - Documento BOE-A-2013-11747» (en castellà). [Consulta: 27 novembre 2017].
* ↑ «Mor el fiscal superior de Catalunya, José María Romero de Tejada». 324.cat, 27-11-2017 [Consulta: 27 novembre 2017].
* ↑ «El nou fiscal superior de Catalunya: "La defensa de la Constitució és la primera obligació de la fiscalia"». Ara.cat.
# Sepdu

* Aquest article tracta sobre nomós XX de l'antic Egipte. Si cerqueu deïtat egipcia, vegeu «Sopdu».
Sopdu o Sepdu o Sepdu-kemhes fou el nomós XX de l'antic Egipte, conegut també més tard com Phakusa (nom clàssic Aràbia). Fou el darrer nomós que es va crear i era a la part oriental, a l'est del braç oriental, entre Qantir i Bubastis. Es va segregar del nomós XVIII. La primera capital fou Per-Sopdu, al sud-est de la moderna Zagazig i de l'antiga Bubastis. El seu nom volia dir "La casa de Sopdu". Més tard la capital va passar a Arsinoe, la moderna Fakussa (Pakhussa o Phakusa). Sopdu, Sopedu, Soped o Sopedu-Horus), era el deu principal de la ciutat i del nomós, en forma de falcó, i com a guerrer protector de la frontera oriental. La seva adoració fou especialment viva durant la dinastia XXII.

## Referències

* ↑ «Ancient Egypt - History and Chronology». [Consulta: 10 setembre 2021].
# Peñarol (Cerro Largo)

Peñarol és una petita localitat de l'Uruguai, ubicada al nord-est del departament de Cerro Largo. Té una població aproximada de 100 habitants, segons les dades del cens del 2004.
Es troba a 125 metres sobre el nivell del mar.

## Referències

* ↑ (anglès) Mapa, localització, clima i altres dades
# Ricky Sánchez

Ricardo "Ricky" Sánchez Rosa (Guayama, 6 de juliol de 1987) és un jugador de bàsquet de porto-riqueny, mesura 2,11 metres d'alçada i ho fa en la posició d'aler pivot.

## Referències

* ↑ Sierra, Jorge. «Interviews - Ricky Sanchez: "I will be ready for the NBA in two years"» (en anglès). HoopsHype, 30-11-2005. Arxivat de l'original el 2005-12-04. [Consulta: 17 desembre 2023].
* ↑ Font Esteve, Miquel. «Ricky Sánchez, a punto de abandonar el ICL Manresa» (en castellà). Solo Basket, 31-01-2016. [Consulta: 17 desembre 2023].
# Cal Ricard Mata

Cal Ricard Mata és una casa modernista de Reus (Baix Camp) inclosa en l'Inventari del Patrimoni Arquitectònic de Catalunya, projectada per l'arquitecte Pere Caselles.

## Descripció

És una casa unifamiliar entre mitgeres on Pere Caselles adoptà una solució per l'estreta façana, que recorda l'aplicada al número 19 del carrer de les Galanes, corresponent a la biblioteca de Pau Font de Rubinat, però en aquest cas, la construcció encara és dins l'historicisme, ja que utilitza elements derivats de l'arquitectura gòtica, com per exemple la barana de pedra artificial amb treball de traceria al balcó principal, un arc de mig punt, muntants i persianes de llibret, i en el segon pis, una galeria de tres finestres amb arc trevolat i cornisa de motllures. La planta baixa té un sol buit igual que el primer pis, però aquesta ampla obertura balconera dona pas a tres buits en el segon pis. L'edifici acaba amb una barana correguda i té un terrat a la catalana. Com ja havia fet a l'inici de la seva carrera, com a les cases Punyed i Querol, al carrer de Llovera, Caselles combina el mur d'obra vista amb els elements puntuals de pedra. La composició de la façana és simètrica segons un eix central.

## Història

Ricard Mata i Miarons, germà d'Eugeni Mata, era doctor en medicina i cirurgia. Havia estat vocal del primer consell d'administració del Manicomi de Reus i després en va ser president. Va encarregar aquesta casa com a habitatge a Pere Caselles l'any 1909.

## Referències

* 1 2 March Barberà, Jordi. "Catàleg de l'arquitectura modernista de Reus" A: Arquitectura modernista a Reus. Reus: Pragma, 2003. Pàg. 124. ISBN 8493315125
* ↑ «Edifici al carrer de Casals, 15». Pat.mapa. Generalitat de Catalunya. [Consulta: 19-X-2014].

## Enllaços externs

* Casa Mata. Mapa de recursos culturals. Diputació de Tarragona
# Cantó de Mitry-Mory

El cantó de Mitry-Mory és una divisió administrativa francesa del departament del Sena i Marne, situat al districte de Meaux. Des del 2015 té 19 municipis i el cap és Mitry-Mory.

## Municipis

* Compans
* Dammartin-en-Goële
* Juilly
* Longperrier
* Marchémoret
* Mauregard
* Le Mesnil-Amelot
* Mitry-Mory
* Montgé-en-Goële
* Moussy-le-Neuf
* Moussy-le-Vieux
* Nantouillet
* Othis
* Rouvres
* Saint-Mard
* Saint-Pathus
* Thieux
* Villeneuve-sous-Dammartin
* Vinantes

## Història

Llista dels consellers generals successius :
| Data d'elecció | Identitat | Partit |
| 1982-1994 | Noël Fraboulet | PCF |
| 1994-2015 | Jean-Pierre Bontoux | PCF |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| - | 16.266 | 17.649 | 17.342 | 20.792 | 23.520 | 26.463 |
| A partir de 1990: Població sense dobles comptes |||||||
# Cantó de Roissy-en-Brie

El cantó de Roissy-en-Brie és un antic cantó francès del departament del Sena i Marne, a la regió de l'Illa de França. Estava enquadrat al districte de Torcy, i comptava amb 3 municipis i el cap cantonal era Roissy-en-Brie.
Va desaparèixer al 2015 i el seu territori es va dividir entre el cantó d'Ozoir-la-Ferrière i el cantó de Pontault-Combault.

## Municipis

* Ozoir-la-Ferrière, 20 707 habitants
* Pontcarré, 1 816 habitants
* Roissy-en-Brie, 19 693 habitants

## Història

Llista dels consellers generals successius :
| Data d'elecció | Identitat | Partit |
| 1973-1979 | M. Berthet | PCF |
| 1979-1985 | Jacques Heuclin | PS |
| 1985-1992 | Louis Reboul | PS |
| 1992-1998 | Bernard Dizier | PS |
| 1998-2011 | François Perrussot | PS |
| 2011- | Jean-François Oneto | UMP |
| les dades anteriors no són pas conegudes ||||

## Vegeu també

* Cantons del Sena i Marne
# Cantó de Roiat

El cantó de Roiat és un cantó francès del departament del Puèi Domat, situat al districte de Clarmont d'Alvèrnia. Té 5 municipis i el cap és Roiat.

## Municipis

* Chanat-la-Mouteyre
* Durtol
* Nohanent
* Orcines
* Roiat

## Història

Llista dels consellers generals successius :
| Data d'elecció | Identitat | Partit |
| 1982-2001 | Georges Monnet | RPR |
| 2001- | Jean Ponsonnaille | UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 8.033 | 8.981 | 10.605 | 11.049 | 11.378 | 12.278 | 12.600 |
# Resolució 269 del Consell de Seguretat de les Nacions Unides

La Resolució 269 del Consell de Seguretat de les Nacions Unides, aprovada el 12 d'agost de 1969, va condemnar el govern de Sud-àfrica per la seva negativa a complir amb la Resolució 264 del Consell de Seguretat de les Nacions Unides, decidint que l'ocupació continuada d'Àfrica del Sud-oest (ara Namíbia) va ser una invasió agressiva per l'autoritat de les Nacions Unides. La resolució també va demanar a Sud-àfrica que suprimís la seva administració d'Àfrica del Sud-oest abans del 4 d'octubre de 1969, i va demanar a tots els estats que s'abstinguessin de les relacions amb qualsevol dels països i que consideressin que es tractaria d'una nova reunió si la resolució no s'aplica per debatre les accions que el Consell podria adoptar.
La resolució va ser aprovada per 11 vots contra cap; Finlàndia, França, Regne Unit i Estats Units es van abstenir de votar.

## Vegeu també

* Llista de resolucions del Consell de Seguretat de les Nacions Unides 201 a la 300 (1965 - 1971)

## Enllaços externs

* PDF Text de la Resolució a UN.org
# Ritsuko Pooh

Ritsuko Pooh (prefectura de Hyōgo, 1960) és una obstetra, ginecòloga i professora japonesa. Pooh és presidenta del Clinical Research Institute of Fetal Medicine Pooh Maternity Clinic (CRIFM) i CEO de Ritz Medical Co., Ltd.
Ritsuko Kimata Pooh va néixer a Osaka, Japó, el 1960. Es va graduar al Departament de Dret de la Universitat de Keio, Tòquio, i es va graduar a la Facultat de Medicina de la Universitat de Tokushima amb punts de vista socials, legals i ètics. Després de graduar-se a la facultat de medicina el 1990, ha dedicat la major part del temps a la investigació clínica i la investigació sobre sonoembriologia i sonogenètica en perinatologia.
Pooh va rebre el Premi Alfred Kratochwil durant el congrés ISUOG el 2011, el premi a la consecució de tota la vida durant el WCPM (Congrés Mundial de Medicina Perinatal) el 2015 i la medalla Sir William Liley durant el Congrés Internacional sobre el fetus com a pacient el 2016.

## Premis

* Premi Alfred Kratochwil, The International Society of Ultrasound in Obstetrics and Ginecology (2011, Los Angeles)
* Premi a la realització de la vida, Associació Mundial de Medicina Perinatal (2015, Madrid)
* Premi Sir William Liley, The International Society of The Fetus as a Pacient (2016, Tirana)
* Breu Premi de la presentació oral, el 26 $^°$ Congrés Mundial de Ultrasò en Obstetrícia i Ginecologia (2016, Roma) importància de -Clinical 3D HDlive silueta / cabal en neurosonoembryology i neurosonography- fetal
* Premi "Magnífics èxits en la visualització del desenvolupament humà primerenc" (2019, Istanbul)
* Premi d’encoratjament del Congrés JSOG, Societat Japonesa d’Obstetrícia i Ginecologia (2020, Tòquio)

## Referències

* ↑ Pooh, Ritsuko K. Seminars in Fetal and Neonatal Medicine, 17, 6, 01-12-2012, pàg. 353–359. DOI: 10.1016/j.siny.2012.07.005. ISSN: 1744-165X. PMID: 22921277.
* 1 2 ISUOG. «2011 Congress Awards». isuog.org. [Consulta: 29 juny 2018].
* 1 2 «ぷぅりつこ研究活動の報告 – クリフム夫律子マタニティクリニック» (en japonès). fetal-medicine-pooh.jp. Arxivat de l'original el 23 de juny 2018. [Consulta: 29 juny 2018].
* ↑ ISUOG. «2016 Congress Awards». www.isuog.org. [Consulta: 10 gener 2020].